open-index/open-wikipedia-markdown huggingface dataset:
Cebu Pacific

**Cebu Pacific** er et filippinsk lavprisflyselskap. Cebu Pacific er Filippinenes ledende innenriksflyselskap.

## Destinasjoner
Cebu Pacific flyr til 33 innenriksdestinasjoner og 24 internasjonale destinasjoner i 14 land.   

## Flåte

Flyselskapet studerer Boeing 777-300ER i bare økonomi-klasse, som kan bli brukt til ruter til Vest-kysten i USA. 

Etter at en Airbus A380 landa i Manila 11. oktober 2007, har Cebu Pacific en interesse om å ordre flytypen. Airbus A380 fly kan ha over 800 passasjerer i bare økonomi-klasse, og flya i Cebu Pacific har bare økonomi-klasse. Flytypen kan bli brukt til ruter i USA. Cebu Pacific vil vente med å ordre flytypen, før alle de 20 Airbus A320 har kommet i flåten.
  
Den 18. desember 2007, Cebu Pacific ga en ordre på fire ATR 72-500 fly. 

### Nåværende flåte

### Utgått flåte

## Ulykker
* Den 2. februar 1998 (Cebu Pacific rute 387), en DC-9-30, i en rute fra Manila til Cagayan de Oro, krasjet i fjellet Mount Sumagaya. Alle de 104 om bord, døde. Ulykken skyldes piloten. Flyet skulle mellomlande i Tacloban, noe som flyet gjorde sjelden. Pilotene var ikke kjent i området.
* Den 3. mai 2006 (Cebu Pacific rute 393), en DC-9-30 i en rute fra Davao til Zamboanga. Etter flyet landa, begynte det venstre hjulet på å brenne. Ingen av de 100 passasjerene ble skada. Flyplassen ble stengt i 23 timer etter ulykka. 
## Eksterne lenker
*
Lakmus

**Lakmus** er et farvestoff som utvinnes fra forskjellige lavarter. Farvestoffet er egentlig en blanding av flere forskjellige kjemiske forbindelser. 

Lakmus anvendes som pH-indikator, enten som pulver som oppløses i vann, i form av væske eller som lakmuspapir. Lakmus endrer farve til rød i møte med syre og blå i møte med baser.

*Lakmustest* anvendes også som en metafor for klare og tydelige måter å avgjøre hvordan noe er på.

 

## Referanser
Norsk Forening for Genitale Anomalier

**Norsk Forening for Genitale Anomalier** er en interesseorganisasjon for mennesker med genitale anomalier.

## Historie
Foreningen ble stiftet i samarbeid med *Smågruppesenteret* som senere byttet navn til Senter for sjeldne diagnoser.

## Eksterne lenker
* Norsk Forening for Genitale Anomalier
Ÿ

**Ÿ** og **ÿ** (*[[Y]]* med trema) er en bokstav som opptrer i noen franske stedsnavn, for å vise at y-en ikke inngår i en diftong med den forestående vokalen. Eksempler på slik bruk er navnene Moÿ-de-l’Aisne, Faÿ-lès-Nemours og L’Haÿ-les-Roses.

Walisisk bruker trema for å markere at en vokal i en posisjon der den ellers skal uttales som halvvokal skal uttales fullt ut, som en stavelsesbærende vokal. Ofte droppes trema når man skriver walisisk.

Bokstaven brukes også i bandet Queensrÿches navn, uten at den har noen egentlig fonetisk funksjon.

I Unicode kodes ÿ som U+0178 (&#X178;) og U+00FF (&#X00FF;).
Edith Tolkien

**Edith Mary Tolkien** (født Edith Mary Bratt 21. januar 1889 i Gloucestershire, død 29. november 1971) var kona til forfatteren J.R.R. Tolkien og hans inspirasjon til rollefiguren Lúthien Tinúviel. Hun og Tolkien ble hindret av Tolkiens verge til å være sammen, men de giftet seg uansett i 1916.

## Referanser


## Eksterne lenker
* 
* 
*
Rekonvalesenthjemmet Ragnar Berg

**Rekonvalesenthjemmet Ragnar Berg** var et rekonvalesenthjem for sårede norske frontkjempere under andre verdenskrig. Hjemmet befant seg på Lysebu, nå Lysebuveien 12  på Voksenkollen i Oslo.

Det var oppkalt etter den falne legionæren Ragnar Berg. Mannen som hadde mye av æren for dets eksistens var den rike forretningsmannen, NS-medlemmet og SS-offiseren Olaf Fermann. Per Imerslund tilbrakte tid på hjemmet etter at han i Finland pådro seg skade i krigen mot Russland.

Eiendommen Lysebu var fra 1920 eid av skipsreder Anton Fredrik Klaveness. Hovedbygget ble oppført 1916 av arkitekt Thorvald Astrup og senere utvidet. Eiendommen ble rekvirert til rekreasjonshjem for norske frontkjempere fra Waffen-SS og Den Norske Legion under navnet «Soldatheim Ragnar Berg».

## Referanser
Ò

**Ò** og **ò** (*[[O]]* med grav aksent) er den 22. bokstaven i det kasjubiske alfabetet, mellom o og ó. Bokstaven opptrer også på andre språk, deriblant norsk, men anses da for å være en annen utgave av bokstaven o, og ikke en egen bokstav.

På kasjubisk representerer ò lyden [w]. På norsk brukes aksenten for å skille ord fra hverandre, for eksempel brukes den for å markere forskjellen mellom ordene «og» og «òg» og òg «for» og «fòr». På vietnamesisk og i pinyin-systemet for å transkribere kinesisk markerer aksenten fallende tone.

I Unicode kodes ò som U+00D2 (Ò) og U+00F2 (ò).
Dean-Erik Andersen

**Dean-Erik Andersen** (født 4. mars 1971 i Kristiansand) er en norsk skuespiller og artist, mest kjent fra drag-gruppene Great Garlic Girls og Queentastic. Queentastic utgjorde først en duo med Andersen og Geir Lillejord, og de to vant delfinalen i Bodø i Melodi Grand Prix 2006 med låta «Absolutely Fabulous».

## Eksterne lenker
*
Europavei 105 (Norge)

**Europavei 105 (Norge)**, **(E105)**, er en norsk riksvei som går mellom Hesseng og Storskog. Den skiltes med bynavn på både norsk og russisk (Kirkenes/Киркенес mot vest og Murmansk/Мурманск mot øst)

Veien er del av europavei 105, som ifølge UNECE går mellom Kirkenes i Norge og Jalta på Krim ved Svartehavet. Den norske delen av den internasjonale veien følger europavei 6 mellom Kirkenes og Hesseng, og er derfor 16&nbsp;km lang (fra Kirkenes hurtigrutekai til grensen), mens den norske *riksveien* mellom Hesseng og riksgrensen har en lengde på 9,7&nbsp;km. 

## Trafikk

## Kommuner og knutepunkter

###### 

## Referanser


## Eksterne lenker

* Vegvesenets vegkart
Karen Rasmussen

**Karen Rasmussen** eller *Karen Jacobsson* (født 19. februar 1905 i Bergen, Norge, død 25. januar 2002 i Enskede församling, Stockholm), var en norsk-svensk skuespiller.

Hun studerte i Kristiania, Stockholm og Paris. Rasmussen scenedebuterte på Trondheims teater i 1923 som Helga i skuespillet *Geografi og kjærlighet* og var deretter ansatt der til 1925. Etter ulike kortere engasjementer spilte hun på Södra Teatern 1930-1935.

Rasmussen filmdebuterte i 1922 i Norge. Hun medvirket i fire svenske filmproduksjoner og giftet seg med skuespilleren Nils Jacobsson i 1930. I 1943 fikk de datteren Anne-Marie (gift Liljegren).

## Filmografi
* 1945 – *[[Filmo-Journalen nr 2]]*
* 1940 – *[[Blyge Anton]]* – ansatt på kontoret
* 1934 – *[[Sången om den eldröda blomman (1934)|Sången om den eldröda blomman]]* – en av Kyllikkis venner ved Olofs rafting
* 1934 – *[[Fasters millioner]]* – Hélènes kammerjomfru
* 1926 – *[[En sommarfilm utan namn]]* – Daisy, heltinnen 
* 1922 – *[[Farende folk]]* – Varvara, en tater

## Referanser


## Eksterne lenker
*
Dragshow

**Dragshow** er en underholdnings&shy;form eller -forestilling der aktørene, som kalles **dragartister**, kler seg og agerer som det (som oftest) motsatte kjønn og fremfører kostyme-, dans- og musikknumre eller spiller på kjønnsmotsetninger. 

En kvinne som kler seg og opptrer som en mann kalles dragking og en mann som kler seg og opptrer som en kvinne kalles dragqueen.

Underholdningsformen var ny i Norge i slutten av 1970-årene.

## Referanser


## Se også
* Kategori med personer og grupper som utøver eller har utøvd drag
* Mei Lanfang
Tresemesterordning

**Tresemesterordning** er et tilbud for studenter som har gått yrkesrettede linjer på videregående skole, eller på andre måter ikke har oppnådd studiespesialisering i realfag.

I TRESS er det vanlig å begynne studieåret midt på sommeren, og det blir da gjennomført et intensivkurs i matematikk og fysikk. Fra høsten av kjøres TRESS parallelt med vanlig undervisning.
Bikolibri

**Bikolibri** (*Mellisuga helenae*) er trolig **verdens minste fugl** og én av kun to arter i slekten *[[Mellisuga]]*, som tilhører gruppen med typiske kolibrier i kolibrifamilien. Arten er endemisk for Cuba og Isla de la Juventud og hannene regnes som verdens minste jevnvarme dyr.

Bikolibrien veier kun omkring  og blir cirka  lang, og hannen er minst. I hjemlandet er den kjent som «zunzuncito», men i Norge kaller vi den altså bikolibri, siden den er så liten at den kan minne om bier.

Bikolibri ble beskrevet av naturhistorikeren og taksonomen Juan Gundlach i 1844. Den ble skrevet om for første gang i *Las Aves de Cuba* (Cubas fugler) av Juan Lembeye i 1850.

## Beskrivelse

Hannen har strupe, panne og hode i kraftig grønn farge, iriserende krage med fjær som er forlenget ned på begge sidene av strupen. Oversiden er blåfarget, mens resten av undersiden er lys grå til hvit. Hunnen er blågrønn med noe lyst i bryst og underside. Dessuten har hun hvite flekker på enden av de ytre halefjærene. I hekkedrakt har hannfugler iøynefallende rosa til rød farge i panne, på hode og i nakke, og er iriserende metallisk blå på rygg og vinger. Som for andre kolibrier er de iriserende fargene i fjærene ikke alltid synlige. Effekten er avhengig av vinkelen mellom observatør, fugl og lyskilde. Det svarte, halvlange rettenebbet er tynt, og tungen tilsvarende lang og kløftet ytterst på tuppen, for best mulig næringsopptak. Kroppstemperaturen ligger rundt 41&nbsp;°C om dagen, men den senkes om natta for å spare energi.

Hannen er litt mindre enn hunnen. Arten måler cirka 5–6&nbsp;cm fra tuppen av nebbet til enden av stjerten, og gjennomsnittsvekten er cirka . Vingene slår med cirka  når fuglene flyr. Dette er nok til at fuglen kan henge stille i lufta foran blomster som den henter nektar fra, omtrent som bier og vepser.

Med tungen formet som et langt rør suger fuglen opp nektar, som om tungen var et sugerør. I denne prosessen får fuglen blomsterpollen på nebb og hode, som når den besøker andre blomster pollinerer disse med. På denne måten spiller fuglen en viktig rolle i reproduksjon av planten. Bikolibrien konsumerer daglig nektar tilsvarende halve kroppsvekten. Den drikker også inntil åtte ganger sin egen vekt med vann.

Hunnen bygger et skålformet reir av spindelvev, bark og lav, som regel  over bakken og godt skjult i vegetasjonen. Konstruksjonen av redet tar cirka 10 dager. Eggene er mindre enn kaffebønner og hunnen ruger dem alene i . Ungene får fjærdrakt etter  dager og flyr ut av reiret etter cirka 18 dager.

Bikolibrien er trolig standfugl. Populasjonen minker, sannsynligvis på grunn av tap av habitat. Arten ser ut til å være avhengig av moden skog. Arten står på CITES liste II.

## Referanser




## Eksterne lenker
* 
* Bikolibri videoer hos Internet Bird Collection
* Nærbilde av hofugl 
* Bee Hummingbird ved *BirdLife Species Factsheet*
Vegas

**Vegas** kan vise til:
*Vegas (band)
*Vegas (film), norsk film fra 2009
*Las Vegas – en by i Nevada, USA
*Las Vegas (TV-serie), TV-serie som finner sted i nettopp denne byen
*Rainbow Six Vegas – det femte videospillet i Rainbow Six-serien, delvis laget av den amerikanske forfatteren Tom Clancy
*Sony Vegas – et semi-profesjonelt redigeringsprogram fra Sony, tidligere kjent som Sonic Foundry Vegas

;Se også
*Vega (andre betydninger)
Konstruksjonspunkt

**Konstruksjonspunktet** eller **K-punktet** (også kalt **kalkuleringspunktet** eller **det kritiske punkt**) i en hoppbakke er starten av overgangen til sletta, altså der bakken begynner å flate ut. Dette er egentlig ikke et enkelt punkt, men ei linje på tvers av bakken. Konstruksjonspunktet er det bratteste stedet i bakken, eller det nederste bratteste stedet, dersom bakken har jevn helling. Konstruksjonspunktet er utgangspunktet for beregning av lengdepoengene i bakken.

Hopp til K-punktet gir 60 lengdepoeng, unntatt i skiflygingsbakker, der det gis 120 poeng. For kortere eller lengre hopp legges det til eller trekkes fra et visst antall poeng pr. meter. Denne meterverdien er minst for skiflygingsbakker og størst for små hoppbakker. Se tabellen til høyre.

K-punkt var tidligere den eneste tallet på størrelse for hoppbakker. Siden sommeren 2004 brukes også bakkestørrelse (engelsk: *Hill Size*, forkortet HS) som et mer presist tall på hoppbakkenes størrelse og hvor lange hopp de kan tåle.

Hoppbakker inndeles i fem hovedklasser:
*Liten bakke (HS under 50 meter, K under 45 meter)
*Mellombakke (HS 50-84 meter, K 45-74 meter)
*Normalbakke (HS 85-109 meter, K 75-99 meter)
*Stor bakke (HS 110-184 meter, K 100-169 meter)
*Skiflygingsbakke (HS over 184 meter, K over 169 meter)

I verdenscupen i spesielt hopp brukes for det meste storbakker med K-punkt 120 meter, skjønt det brukes også bakker opptil K130 (Mühlenkopfbakken i Willingen) og skiflygingsbakker. I kontinentalcupen i hopp for menn brukes i dag flere storbakker enn normalbakker. Også i verdenscupen i kombinert brukes storbakker i økende grad. I kontinentalcupen i hopp for kvinner brukes hovedsakelig normalbakker, med noen få mellombakker som unntak i sommersesongen.

K-punktet markeres ofte med en rød strek på tvers av bakken, og røde sidepaneler fra K-punktet til merket for bakkestørrelsen. Fra K-punktet og oppover i bakken markeres det ofte med blå sidepaneler.

## Eksterne lenker
* FIS: Grundlagen für die Projektierung einer Skisprungschanze
* FIS: International ski competition rules: Ski jumping
Hekataios fra Abdera

: *Se [[Hekataios av Miletos]] for en annen gresk filosof av samme navn*

**Hekataios fra Abdera** (eller fra Teos) var en gresk historiker og skeptisk filosof som blomstret på 300-tallet f.Kr. Han kom fra Abdera, helt i nord Hellas. Datoene for hans fødsel og død er ikke kjent.

Diogenes Laërtius (*ix.61*) forteller at Hekataios var en student av Pyrrho sammen med Eurylokos, Timon fra Fleios, Nausifanes fra Teos og andre, og Diogenes plasserer Hekataios sammen med «pyrrhosene», det vil si skeptikerne. Diodorus Siculus (*i.46.8*) forteller at Hekataios besøkte den egyptiske byen Teben på den tiden da Ptolemaios I av Egypt styrte, og han skal også ha skrevet en egyptisk historieverk. Diodorus legger til bemerkningen at mange andre grekere reiste til Egypt og skrev om landet i samme periode. Det bysantinsk–gresk historisk encyklopedi *[[Suda]]* fra 900-tallet e.Kr. ga ham tilnavnet «den kritiske grammatikeren», og skriver at han levde på samme tid som Aleksander den stores etterfølgere.

## Verker
Beklageligvis har intet fullstendig verk av Hekataios blitt bevart til vår tid, og vår kunnskap av hans skrifter eksisterer kun i fragmenter funnet i ulike greske og latinske forfatteres verker, hovedsakelig hos Diodorus Siculus hvis egyptiske etnografi (*Bibliotheca historica*, Bok I) representerer helt og holdent den største andelen. Diodorus parafraserer Hekataios slik at det er vanskelig trekke ut Hekataios’ egentlige skrift. 

Hekataios skrev boken *Aegyptiaca* eller *Om egypterne*, begge titlene er antydninger på hva den opprinnelige tittelen kanskje var basert på andre kjente etnografiske titler. Det var en redegjørelse av Egypts sedvaner, trosforestillinger og geografi. Det enkeltstående største fragmentet av Hekataios fra dette tapte verket er Diodorus’ omtale av Ramesseum, graven til Ramses II av Egypt (*i.47-50*).

Diodorus (*ii.47.1-2*) og Apollonios Rhodios (fra Rhodos) forteller begge om et annet verk av Hekataios, *Om Hyperboréerne*, om et mytisk folk i Hyperborea, som også Strabo og Plinius den eldre senere har skrevet om og som kan ha fått sin informasjon fra nettopp Hekataios.

Selv om det ikke kjennes tittelen på et eneste filosofisk verk av ham skrev han i henhold til leksikonet *[[Suda]]* et avhandling om poesien til Homer og Hesiod, men intet av dette har overlevd. *Suda* lister ikke opp noe annet verk av Hekataios, men nevner heller ikke hans historiske redegjørelser om Egypt.

## Referanser


## Litteratur
* Walton, Francis R.: «The Messenger of God in Hecataeus of Abdera», *Harvard Theological Review*, Vol. 48, #4 (Okt., 1955), sidene 255-257.
*''Dictionary of Greek and Roman Antiquities'', redigert av William Smith (1890)
Samopal vz. 61

**Samopal vz. 61 Škorpion** (Maskinpistol modell 61 Skorpion) er en Tsjekkoslovakisk maskinpistol.

Den ble utviklet på 1950-tallet av Miroslav Rybář og produsert på fabrikken til våpenfabrikanten *Česká Zbrojovka* (**CZ**) i Uherský Brod. Selv om den var tiltenkt sikkerhetsstyrker ble den adoptert av den tsjekkoslovakiske hæren, som sidevåpen for kjøretøypersonell og spesialstyrker. Våpenet er eller har vært i bruk i militære styrker i Slovakia, Angola, Kroatia, Egypt, Irak, Libya, Mosambik og Uganda. Den produseres kamret for kaliber 7,65 x 17 mm Browning (.32 ACP) ammunisjon.

## Varianter
*Zastava Arms* har rettigheter til å lage våpenet, og de laget dem på lisens på 1980-tallet under navnet **M84**. Den har syntetisk grep som den originale ikke har. De laget også en sivil utgave i halvauto-fremførelse, **M84A**, som også ble levert kamret for ammunisjon i kaliber 9 x 17 mm Browning (.380 ACP).

På 1960-tallet ble tre andre varianter av **vz. 61** laget; **vz. 64** kamret for 9 x 18 mm PM ammunisjon, **vz. 65** for 9 x 17 mm Browning ammunisjon og **vz. 68** for 9 x 19 mm Luger.

På 1990-tallet tilbød **CZ** **vz. 61 E** (7,65 x 17 mm Browning med plastgrep), **vz. 82** (9 x 18 mm Makorov med 113 mm løp, og **vz. 83** (9 x 17 mm Browning). En halvautomatisk utgave med modellnavn **CZ-91S** ble laget for det sivile markedet.

## Eksterne lenker
* Česká Zbrojovka offisiell nettside
* Instruksjonsmanual (PDF)
* CzechPoint—Škorpion historie
* Modern Firearms
*  (japansk)
Enskede-Årsta församling

**Enskede-Årsta församling** i Stockholms stift er en församling (sogn) i Svenska kyrkan. Den omfatter flere bydeler i Söderort innen Stockholms kommun.  Kirker i sognet: Dalens sjukhuskyrka, Enskede kyrka og Årsta kyrksal. Sognet ble dannet i 1931 ved at den ble skilt ut fra Brännkyrka församling. Før 2008 het sognet *Enskede församling*.

Margareta Stiernstedt  er kyrkoherde.
 
## Eksterne lenker
* Enskede-Årsta församling
Isokor prosess

En **isokor prosess** er en termodynamisk tilstandsendring som foregår med konstant volum.
Eksempler på isokore prosesser er oppvarming eller avkjøling av stoffer i tett beholder med konstant volum. Ved en slik prosess vil det ikke utføres noe volumarbeid og temperaturen går kun med til trykkendring eller faseovergang. Navnet kommer fra gresk isos og χώρος [khoros], som kan oversettes til "likt volum".

## Ideell gassmodell

Ved konstant volum er det normalt å skrive om tilstandsligningen PV=nRT til
:\frac{P_1}{T_1} = \frac{P_2}{T_2}

Hvor:
P1 = Trykk ved Temperatur 1 og P2 = Trykk ved Temperatur 2. V(volum), n(molar) og R(gasskonstant) er konstanter som går mot hverandre i denne sammenhengen og forkortes.
Sør-Afrika under Sommer-OL 1908

**Sør-Afrika under Sommer-OL 1908**. 14 sportsutøvere fra Sør-Afrika deltok i fire sporter, friidrett, fekting, sykling og tennis, under Sommer-OL 1908 i London. Sør-Afrika kom på fjortendeplass med en gull- og en sølvmedalje.  

## Medaljer

## Medaljevinnerne
    

## Referanser
Barndommens rike

***Barndommens rike*** er en episodisk erindringsbok skrevet av den norske forfatteren Johan Borgen, først utgitt i 1965. 

Borgen var i flere år fast kåsør i radioprogrammet Søndagsposten. Våren 1965 holdt han en serie selvbiografiske kåserier, under tittelen *Barndommens rike*. Kåseriene ble utgitt i bokform samme høst. Litteraturhistorikeren Øystein Rottem peker på at det er klare paralleller mellom oppveksten til *Wilfred Sagen*, hovedpersonen i Borgens Lillelord-trilogi, og Borgens egen barndom, slik forfatteren selv fremstiller den i Barndommens rike. 

## Referanser


## Eksterne lenker
*''Barndommens rike'', Hilt & Hansteen 1993. - tilgang for norske IP-adresser
*''Barndommens rike'', Gyldendal 1965. - tilgang for norske IP-adresser
Isotermprosess

**Isotermprosess** er en kjemisk prosess som foregår ved konstant temperatur. Isotermer får en ved endring av trykk og volum når en holder temperaturen konstant.

## Gasslov

Ved konstant temperatur er det normalt å skrive om tilstandsligningen PV=nRT til
:{p_1}{V_1} = {p_2}{V_2}

Hvor:
p1 = Trykk ved Volum1, p2 = Trykk ved Volum2.
T(temperatur), n(molar) og R(gasskonstant) er konstanter som går mot hverandre i denne sammenhengen og forkortes.
Anders Eriksson (musiker)

**Anders Eriksson** (født 1960) er en svensk produsent, musiker (trompet) og musikkarrangør.

Eriksson kom til Norge fra Sverige i 1985 og er prosjektleder og musiker i Ensemble Denada. Han var også medlem av Oslo Groove Company. I 2014 var han leder for Moldejazz.

Han har vært ansatt som leder konsertproduksjon ved Festspillene i Nord-Norge og jobbet med en rekke konsert- og turneproduksjoner i Norge og internasjonalt. Eriksson har jobbet som produsent i flere sjangere. Som utøver, arrangør og komponist er hovedfokuset hans jazz og verdensmusikk.

Anders Eriksson har samarbeidet med en rekke artister: Dee Dee Bridgewater, Marilyn Mazur, Ralph Myerz & The Jack Herren Band, Ragnhild Furebotten, Mory Kante, Angelique Kidjo, Frode Alnæs, Vidar Busk, Arto Tuncboyaciyan, Anne Grete Preus, Morten Abel, Cæcilie Norby mfl.

## Referanser


## Eksterne lenker
*
Skitt Fiske Lillesand

**«Skitt Fiske Lillesand»** er en lokal fiskeforening fra Lillesand. Foreningen ble stiftet den 17. november 1998, og mottar støtte blant annet fra Grimevann fiskelag som består av Stigselvvassdraget med Østre Grimevann, Vestre Grimevann og Kaldvellelva i Lillesand kommunes grunneiere.

Blant foreningens formål er å: 
* Ivareta fiskeinteressene gjennom aktiv ivaretakelse av naturens produksjonsgrunnlag og ved at allmennheten skal ha adgang til å utøve fiske. 
* Være en aktiv interesseorganisasjon som ivaretar medlemmenes interesser innen fiske og fiskeforvaltning. 
* Sikre en bærekraftig høsting av fiskeressursene, basert på tilgjengelig kunnskap. 
* Sikre at fisken høstes til glede for flest mulig motiverte utøvere.

Foreningen har i samarbeid med kommunen bl.a stått for bygging av fiskebrygge og gapahuk, begge deler tilrettelagt for handikappede, i Kaldvellelva i Lillesand. Foreningen har også en stor del av ansvaret for tilrettelegging av fiskeplasser langs den nedre delen av elva. De bidrar også til å spre kunnskap om tur- og fiskemuligheter i marka langs Stigselvvassdraget med stor vekt på Østre- og Vestre Grimevann.

I forbindelse med utbygging av den nye 4 felts motorveien (E-18) gjennom store deler av Kaldvellområdet og over Kaldvellelva, har foreningen også bidratt med konstant overvåking av både pH i elva og pH-målinger av både sulfidholdige og ikke sulfidholdige avrenninger.

## Referanser


## Eksterne lenker
* Skitt Fiske Lillesands eget nettsted
* Fvn.no: «Vil ta vare på Kaldvell» (publisert 24. juni 2006)
* Agderposten.no: «Tyvfiske ødelegger ørretelv» (publisert 07. november 2001)
* ''Fiskebiologiske undersøkelser i Kaldvellelva i Lillesand kommune'' 2007 (pdf)
Benoît David

**Benoît David** (født 19. april 1966 i Montréal), er en canadisk progressiv rock-vokalist, mest kjent som tidligere vokalist for Yes. Han startet sitt samarbeide med bandet som gjestevokalist under bandets «In The Present»-turné i 2008&ndash;2009. David ble 15. oktober 2009 presentert som offisielt medlem av Yes. Han sluttet i bandet i februar 2012, etter at han fikk problemer med stemmen under bandets Europa-turné høsten og vinteren 2011. 

Han er også medlem av bandet Mystery, og var fra 1994 til 2009 med i Yes-coverbandet Close to the Edge. 

Benoît David var våren og sommeren 2010 med på Yes' USA-turné, og bandet startet høsten 2010 innspillinger av albumet *[[Fly from Here]]* med David som vokalist. Albumet ble utgitt sommeren 2011. Han er også vokalist på Yes' konsertalbum *[[In the Present – Live from Lyon]]*, som ble innspilt i desember 2009 og utgitt november 2011. Han synger også på mini-albumet *[[From a Page]]*, innspilt i 2010/2011 og utgitt i 2019 som bonus-CD med studioinnspillinger på nyutgivelsen av *In the Present – Live from Lyon*. 

## Diskografi
### Yes
* 2011 *[[Fly from Here]]*
* 2011 *[[In the Present – Live from Lyon]]* (konsertalbum)
* 2019 *[[From a Page]]* (mini-album, innspilt i 2010/2011)

### Mystery
* 2007 *Beneath the Veil of Winter's Face*
* 2010 *One Among the Living*
* 2012 *The World is a Game*
* 2014 *Tales from the Netherlands* (konsertalbum)

## Referanser


## Eksterne lenker
* 
* 
* 
* Mysterys offisielle nettsted 
* Yes' offisielle nettsted
Ekornslekten

se egen seksjon

**Ekornslekten** (*Sciurius*) er en slekt i ekornfamilien. Den omfatter de fleste av de trelevende ekornartene med stor, buskete hale i Europa, Nord-Amerika og de tempererte delene av Asia og Sør-Amerika. Navnet *Sciurius* kommer fra gresk: *skia* «skygge» og *oura* «hale» – «haleskygge».

## Arter
Slekten er delt inn i seks undergrupper:

* Slekt ***Sciurus***
** Gruppe *Tenes* 
*** *Sciurus anomalus* – persiaekorn
** Gruppe *Sciurus*
*** *Sciurus vulgaris* – ekorn, vanlig i Norge
*** *Sciurus lis* – japanekorn
*** *Sciurus carolinensis* – østamerikansk gråekorn
*** *[[Sciurus aureogaster]]*
*** *[[Sciurus colliaei]]*
*** *[[Sciurus yucatanensis]]*
*** *[[Sciurus variegatoides]]*
*** *[[Sciurus deppei]]*
*** *Sciurus niger* – reveekorn
*** *[[Sciurus oculatus]]*
*** *[[Sciurus alleni]]*
*** *[[Sciurus nayaritensis]]*
*** *Sciurus arizonensis* – arizonagråekorn
** Gruppe *Hesperosciurus*
*** *Sciurus griseus* – vestlig gråekorn
** Gruppe *Otosciurus*
*** *[[Sciurus aberti]]*
** Gruppe *Guerlinguetus*
*** *[[Sciurus granatensis]]*
*** *[[Sciurus richmondi]]*
*** *[[Sciurus aestuans]]* – finnes i Brasil
*** *[[Sciurus gilvigularis]]*
*** *[[Sciurus ignitus]]* – finnes i Bolivia
*** *[[Sciurus ingrami]]*
*** *[[Sciurus pucheranii]]* – finnes langs Andes-fjellene
*** *[[Sciurus stramineus]]*
*** *[[Sciurus sanborni]]*
*** *[[Sciurus argentinius]]*
** Gruppe *Hadrosciurus*
*** *[[Sciurus flammifer]]*
*** *[[Sciurus pyrrhinus]]*
** Gruppe *Urosciurus*
*** *[[Sciurus igniventris]]* – finnes nord i Amazonas
*** *[[Sciurus spadiceus]]* – finnes sør i Amazonas

## Litteratur
* Nowak, Ronald M. (1999): Walker's Mammals of the World, 6. utgave. Johns Hopkins University Press, 1936 sider. ISBN 0-8018-5789-9
* Eisenberg, J.F. (1989): Mammals of the Neotropics, Bind 1: The Northern Neotropics: Panama, Colombia, Venezuela, Guyana, Suriname, French Guiana. The University of Chicago Press.
* Redford, K.H. & Eisenberg, J.F. (1992): Mammals of the Neotropics, Bind 2: The Southern Cone: Chile, Argentina, Uruguay, Paraguay. University of Chicago Press.
* Eisenberg, J.F. & Redford, K.H. (1999): Mammals of the Neotropics, Bind 3: The Central Neotropics: Ecuador, Peru, Bolivia, Brazil. University of Chicago Press.
* Thorington, R. W. & R. S. Hoffmann. (2005): Family Sciuridae. Side 754-818 i *Mammal Species of the World, A Taxonomic and Geographic Reference*.  Johns Hopkins University Press, Baltimore.

## Eksterne lenker
*
Ove Christian Owe

**Ove Christian Owe** er navnet til flere personer:

*Ove Christian Owe (farmasøyt og politiker)
*Ove Christian Owe (skuespiller)
Jean Molinet

**Jean Molinet** (født 1435 i Desvres, død 23. august 1507 i Valenciennes) var en fransk poet, kronikør og komponist. Han er mest kjent for sin prosaoversettelse av *[[Roseromanen|Roman de la rose]]* (*Roseromanen*).

## Liv og virke
Jean Molinet ble født i Desvres, som nå er en del av Frankrike, og studerte i Paris. Her tjenestegjorde han for Karl I av Burgund fra 1463, og ble sekretæren til Georges Chastellain. I 1464 skrev han *La complainte de Grece*, et politisk verk som handlet om burgunderne og deres syn på aktuelle hendelser. Han erstattet Chastellain som historiograf i 1475, og var også bibliotekaren til Margarete, erkehertuginne av Østerrike. Hans krønike dekket årene 1474 til 1504, og ble trykt i 1828 etter å ha blitt redigert av J. A. Buchon. Den er betraktet som mindreverdig i forhold til Chastellains krønike, bestående av dårligere historisk verdi.

Molinet ble leder av en retorikk- og poesiskole i Bourgogne kalt for Grands Rhétoriqueurs, karakterisert ved deres omfattende bruk av ordspill. Hans nevø Jean Lemaire de Belges tilbrakte en del tid sammen med ham ved Valenciennes, og Lemaire selv betraktet seg som en elev av den eldre forfatteren.

I 1501 ble Jean Molinet kannik av kirken Notre-Dame i Valenciennes, og han døde der i 1507.

### Komponist
Jean Molinet var også komponist, skjønt kun et eneste verk, en rondeau kalt *Tart ara mon cueur sa plaisance*, kan med sikkerhet bli tilskrevet ham. Dette verket, en tidlig chanson for fire stemmer (de fleste hadde tre) var meget populær, noe som bevitnet av de omfattende spredningen av kopier av notene.

Molinet er også husket av en elegi han skrev ved dødsfallet til Johannes Ockeghem, satt til musikk av Josquin des Prez, kalt for *Nymphes des bois*, Det var en del av Prez' kjente motett (flerstemte kirkesang) *La déploration sur la mort de Johannes Ockeghem*. Andre samtidige komponister, som Antoine Busnois og Loyset Compère, brevvekslet med ham.

Historikeren Johann Huizinga har sitert en del anti-kirkelige linjer av Molinet fra en rekke nyttårsønsker: «La oss be til Gud at jakobinerne / må spise augustinerne, / og at karmelittene må bli hengt / med snorene til minorittene».

## Referanser


## Eksterne lenker
* Free scores by Jean Molinet hos *International Music Score Library Project*
* Deux poèmes de Jean Molinet
* Épitaphe de Simon Marmion, peintre
Ove Christian Owe (farmasøyt og politiker)

**Ove Christian Owe** (født 6. april 1871 i Holmestrand, død 10. juni 1941) var en norsk apoteker, redaktør og politiker. Owe var i 1902 medlem av Bodø bystyre og senere ordfører i Bodø fra 1923 til 1925. I Stortingsperioden 1919&ndash;1921 var han innvalgt på Stortinget som 1. representant fra valgkretsen Bodø og Narvik, og representerte Frisinnede Venstre. I lokalpolitikken var han formann i Bodø kommunikasjonskomité, og som stortingsrepresentant var han medlem i Jernbanekomiteen.

## Tidlig liv
Owe ble født i Holmestrand som sønn av malermester Ove Olsen (1829&ndash;1886) og Christiane Marie Halvorsen (1829&ndash;1917). Etter middelskoleeksamen, studerte han  apotekerlære i Kristiansand, Holmestrand og Arendal. I 1892 tok han medhjelpereksamen, og i 1894 apotekereksamen.

## Yrkeskarrière
Etter å ha vært redaktør i Bodø-avisen *Nordland*, arbeidet han ved Hortens apotek (1892&ndash;1897), Apoteket Hygiea i Oslo (1897) og var i årene 1897&ndash;1902  farmasøyt og provisor ved Bodø apotek.

Fra 1902 var han redaksjonssekretær i Trondheimsavisen *[[Dagsposten]]*, og deretter i årene 1909&ndash;1910 redaksjonssekretær i *[[Morgenbladet]]*. Fra 1910 til 1912 arbeidet han som redaktør i bladet *Akershus* i Lillestrøm.

Owe var både medstifter og formann i Trondhjems Journalistforening. Han var også redaktør i Norges Farmaceutiske Forenings tidsskrift, foreningens generalsekretær i årene 1912&ndash;1915. I 1913 var han Norges delegat ved den internasjonale farmasi-kongressen i Haag.

I 1915 bestyrte han det første universitetskursus til videreutdannelse av provisorer og apotekere, og samme år opprettet han Tordenskiolds apotek i Bodø, hvor han arbeidet som apoteker fra 1915. Den 17. juli 1925 ble han apoteker i Oslo, og i 1926 opprettet han Rosenkrantz apotek i Oslo, som han senere bestyrte.

I årene 1924&ndash;1926 var Owe medlem av administrasjonsstyret i Nordlands Privatbank.

## Organisasjons- og politisk karrière
I tillegg til dette hadde Owe ulike verv i en rekke foreninger. I 1916 ble han nestformann, og deretter i 1917 formann av Nord-Norges krets av Norges Apotekerforening, et verv han besatt frem til 1925. I årene 1916&ndash;1931 var han medlem av  Apotekernes landsforeningens hovedstyre. Owe var også formann (1927&ndash;1930), og senere æresmedlem (fra 1931) av Nordlændingenes Forening.

Fra 1921 til 1924 var Owe Ordførende Forstander i Nordland Filialforening, og i årene 1924&ndash;1927 første Ordførende Mester i St. Johanneslogen Midnatsol i Bodø. Fra 1938 frem til sin død i 1941 var han Ordførende Mester i St. Johanneslogen St. Olaus til den hvide Leopard. I årene 1934&ndash;1935 var han også formann av Oslo Rotaryklubb.

## Referanser


## Eksterne lenker
*
Oliver Wakeman

**Oliver Wakeman** (født 26. februar 1972 i London) er en engelsk keyboardist, Rick Wakemans eldste sønn og bror til Adam Wakeman. Han er mest kjent som tidligere keyboardist i progressiv rock-bandet Yes, og for sitt samarbeide med flere tidligere kollegaer av sin far, blant annet Steve Howe fra Yes og bandet Strawbs. I 2008&ndash;2009 var han på turné med Yes som erstatter for sin far. 

Etter turneen med Yes, som ble kalt *[[Yes#In The Present-turneen|In The Present]]*, var han med Strawbs på turné og spilte på deres album *Dancing to the Devil's Beat* i 2009, før han 15. oktober 2009 ble presentert som offisielt medlem av Yes. I oktober–desember 2009 var Wakeman med på Yes' Europa-turné, og han var også med på USA-turnéen i februar og mars 2010. Han var videre med på bandets USA-turné i juni og juli 2010. 

Høsten 2010 gikk Wakeman sammen med resten av Yes og produsent Trevor Horn i platestudio for å spille inn låter til et nytt album. Etter at Geoff Downes ble presentert som ny keyboardist i Yes 31. mars 2011, var det en stund usikkerhet om Wakemans posisjon i bandet. 9. april 2011 bekjentgjorde Oliver Wakeman på sitt offisielle nettsted  at han ikke lengre er medlem av Yes. Yes-albumet *[[Fly from Here]]* inneholder bidrag fra Wakeman som keyboardist på «We Can Fly», «We Can Fly (reprise)» og «Hour of Need», samt at han er medkomponist på låten «Into the Storm». Han spiller også på Yes' konsertalbum *[[In the Present – Live from Lyon]]*, som ble innspilt i desember 2009 og utgitt november 2011. Mini-albumet *[[From a Page]]*, bestående av tidligere uutgitte låter fra *Fly from Here*-innspillingene, ble ferdigstilt av Wakeman og utgitt i forbindelse med nyutgivelsen av *In the Present – Live from Lyon* i 2019.
 
## Se også
* Rick Wakeman
* Adam Wakeman
* Steve Howe
* Yes
* Strawbs

## Referanser


## Eksterne lenker
* 
* 
* 
* Oliver Wakemans offisielle nettsted
Santi Cazorla

**Santiago Cazorla González** (født 1984) er en spansk fotballspiller som spiller for Real Oviedo. Han har også spilt for det 

Etter EM i 2008, hvor Spania vant, ble han virkelig kjent i fotball-Europa. Han spilte seks sesonger for Arsenal, men de to siste ble ødelagt av en ankelskade, og etter 2017–18-sesongen fikk han ikke fornyet kontrakt.

## Referanser


## Eksterne lenker
*
Badger (band)

**Badger** var et engelsk progressiv rock-band som ble startet i 1972 av Tony Kaye sammen med David Foster etter at Kaye forlot Yes i 1971.  Foster hadde spilt sammen med Kayes ex-kollega fra Yes, Jon Anderson i bandet *The Warriors* på 1960-tallet, og hadde skrevet låter for Yes sammen med Anderson.

De ga ut to album hvorav det første var et konsertalbum med opptak fra en konsert i 1972 utgitt som *One Live Badger*. Opptaket ble gjort under en spillejobb som oppvarmer for Yes. Besetningen i bandet bestod av Kaye på keyboard, Foster på bass og vokal, Roy Dyke på trommer og Brian Parrish på gitar. Jon Anderson er kreditert som med-produsent av albumet.

Deres andre og siste album ble utgitt i 1974, men før innspillingen var bare Kaye og Dyke tilbake i bandet. De fikk med seg bassisten Kim Gardner, gitaristen Paul Pilnick og vokalisten Jackie Lomax, og ga ut albumet *White Lady*. Før albumet var utgitt var bandet allerede blitt oppløst, men Lomax og Gardner ville fortsette bandet under navnet White Lady. Dette var et kortlivet prosjekt, og Lomax startet en solo-karriere. Tony Kaye ble så med David Bowie på turné, og startet senere bandet *Detective*.

## Diskografi
*1973 *One Live Badger*
*1974 *White Lady*

## Kilder
*Yescography med oppslag på *One Live Badger*
*emusic biografi

## Eksterne lenker
*
Rakettfly

**Rakettfly** er som navnet indikerer, et fly hvis fremdrift blir besørget utelukkende av en eller flere raketter. De viktigste fordelene med rakettfremdrift er større skyvekraft og lavere luftmotstand, siden rakettmotoren ikke trenger luftinntak. Ulempene er eksplosjonsfarlig drivstoff, begrenset brenntid (og dermed rekkevidde), og vanskeligheter med å justere pådraget.

## Historie
Verdens første rakettfly var «Lippisch Ente». Ente (tysk for and) var et glidefly designet av den tyske flykonstruktøren Alexander Lippisch. To svartkrutt-raketter ble montert på det haleløse flyet, og 11. juni 1928 gjennomførte testpiloten Fritz Stamer en vellykket flyvning. Under den andre flyvningen eksploderte den ene raketten og ødela flyet. Stamer greide imidlertid å nødlande, og overlevde. 

Det første masseproduserte operative rakettflyet var det tyske Messerschmitt Me 163 «Komet» som ble utviklet under andre verdenskrig. Me 163 hadde en rakettmotor som var drevet av et tokomponents flytende drivstoff, C-stoff og T-stoff. Disse etsende og giftige væskene reagerte voldsomt når de ble blandet, og forårsaket mange eksplosjoner under drivstoffylling og motor-start. På grunn av sin enorme klatre-evne ble Me 163 et fryktet fly for de allierte bombeflyformasjonene underveis til Tyskland.

Flere av USAs eksperimentfly var rakettfly. De mest berømte er kanskje Bell X-1 som brøt lydmuren i 1947, og North American X-15 som satte flere hastighetsrekorder. Det (foreløpig) siste rakettflyet er SpaceShipOne som i november 2004 ble tildelt «Ansari X-Prize» (10 millioner US Dollar) for å ha fullført 2 bemannede romferder med samme fartøy i løpet av 2 uker.

## Referanser


## Eksterne lenker
* Daviddarling.info – Lippisch Ente (engelsk) Besøkt 31. desember 2009
Igor Khoroshev

**Igor Petrovitsj Khoroshev** (russisk:Игорь Петрович Хорошев), (født 14. juli 1965 i Moskva) er en russisk keyboardist mest kjent for sin tid som medlem i progressiv rock-gruppen Yes mellom 1997 og 2001. Han er klassisk utdannet pianist, har diplom-grad i musikk og spiller i tillegg instrumentene trombone, valthorn, gitar og trommer.

Han flyttet til USA tidlig på 1990-tallet, og bor i Boston. Etter perioden som Yes-medlem har han spilt inn et solo-album kalt *Piano Works*, og arbeider nå mest med filmmusikk.

## Eksterne lenker
* 
* 
* 
*  Igor Khoroshev diskografi
*  Where Are They Now? (Hvor er de nå?)
Rødknappfly

**Rødknappfly** (*Eriopygodes imbecilla*) er en sommerfugl som tilhører familien nattfly (Noctuidae). Den er utbredt på det sørlige Østlandet i Norge, i tillegg finnes det spredte funn fra andre landsdeler.

## Utseende
Et lite til middelsstort (vingespenn 23 – 29 mm), tettbygd, gulbrunt nattfly. Antennene er lange og kraftige. Forvingen er lyst gulbrun, midtfeltet oftest litt mørkere. Den har vanligvis markerte, brune mellomlinjer som avgrenser midtfeltet (særlig hos hannen). Nyremerket er lite, smalt og lyst, noen ganger hvitt. Bakvingen er gråbrun. Larven er lysbrun med en perlekjede-formet, mørkere brun ryggstripe. 

## Levevis
Arten har larver som lever på ulike urter.

## Utbredelse
Den finnes i Europa og Sibir. I Norge er den vanligst på det sørlige Østlandet, det finnes dessuten mer isolerte funn fra Vest-Agder, Møre og Romsdal og Sør-Trøndelag.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/e/eriopygodes_imbecilla.html
* *Eriopygodes imbecilla* på UK moths: https://web.archive.org/web/20071018203012/http://ukmoths.org.uk/show.php?bf=2175

## Eksterne lenker
*
Båndfjellfly

**Båndfjellfly** (*Anartomima secedens*) er en sommerfugl som tilhører familien nattfly (Noctuidae). Den er funnet på det indre Østlandet og i Troms og Finnmark i Norge.

## Utseende
Et nokså lite (vingespenn 20 – 28&nbsp;mm), mørkfarget, forholdsvis slankbygd nattfly. Forvingen er mørkgrå med svarte siksak-mellomlinjer som avgrenser vingens midtfelt og svartkantede, lysere grå nyre- og ringmerker. Bakvingen er blekgul med bredt svart ytterkant, noe svart bestøvning også på framkanten, og en liten, svart flekk i vingens framre del.
## Levevis
Larvene lever trolig på blokkebær (*Vaccinium uliginosum*).
## Utbredelse
Arten forekommer både i det nordlige Europa og i det nordøstlige Nord-Amerika. I Norge er den funnet i fjellet i Hedmark og Oppland, og i indre strøk av Troms og Finnmark.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/anartomima_secedens.html
## Eksterne lenker
*
Dvergbjørk-fjellfly

**Dvergbjørk-fjellfly** (*Lasionycta skraelingia*) er en sommerfugl som tilhører familien nattfly (Noctuidae). Denne sjeldne arten er funnet noen få ganger på det indre Østlandet i Norge.

## Utseende
Et middelsstort (vingespenn 31 – 33 mm), middels kraftig, grått nattfly. Forvingen har et svakt markert, litt lysere nyremerke, ellers knapt noen synlige tegninger. Bakvingen er også grå, gjerne litt lysere enn forvingen. Larven er ukjent.
## Levevis
Arten lever i høytliggende skogområder. Larvene lever trolig på blåbær (*Vaccinium myrtillus*), blokkebær (*Vaccinium uliginosus*) og tungras (*Polygonum* spp.). De voksne sommerfuglene flyr i juni – juli.
## Utbredelse
Arten er utbredt nordvestlige Europa og i Canada, den ble nylig også funnet i Japan. I Norge er den kjent fra til sammen fem lokaliteter, fire i Hedmark (Våler, Engerdal, Åmot og Trysil) og én i Oppland (Vestre Slidre).
## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/l/lasionycta_skraelingia.html
## Eksterne lenker
*
Klippefjellfly

**Klippefjellfly** (*Lasionycta leucocycla*) er en sommerfugl som tilhører familien nattfly (Noctuidae). Den er funnet spredt i fjellet nord til Nordland i Norge.

## Utseende
Et nokså lite (vingespenn 22 – 28 mm), mørkgrått nattfly. Forvingen er mørkgrå, gjerne med to brede, mørkere tverrbånd. Ringmerket er grått og tydelig, nyremerket mindre tydelig. Bakvingen er gråhvit med bred, svart ytterkant og en svart flekk litt foran midten.

## Levevis
Arten finnes på heier i fjellet. Larvene lever på reinrose (*Dryas octopetala*) og kanskje også på mjelt-arter (*[[Astragalus]]* spp.). De voksne sommerfuglene flyr en kort tid i juni – juli.
## Utbredelse
Arten forekommer i Skandinavia, i Sibir og i den nordlige delen av Nord-Amerika. I Norge er den funnet spredt i fjellet fra Buskerud i sør til det sørlige Nordland i nord.
## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/l/lasionycta_leucocycla.html
## Eksterne lenker
*
Heifjellfly

**Heifjellfly** (*Lasionycta staudingeri*) er en sommerfugl som tilhører familien nattfly (Noctuidae). Den er funnet spredt i fjellet fra Oppland til Finnmark i Norge.

## Utseende
Et forholdsvis lite (vingespenn 21 – 27 mm), mørkgrått nattfly. Arten virker svært mørk, nesten svart. Kroppen er kledt med ganske lange hår og virker rufsete. Forvingen er mørkgrå, med få definerte tegninger bortsett fra litt lysere mellomlinjer (tverrlinjer rundt midten). Nyre- og ringmerkene er neppe synlige. Bakvingen er grå, mørkere langs ytterkanten, uten noen markert, svart flekk i den indre delen.

## Levevis
Larvene lever trolig på ulike lave planter, blant annet løvetann (*Taraxacum* spp.) og krekling (*Emptrum* spp.). De voksne sommerfuglene flyr i en ganske kort periode i juli.

## Utbredelse
Arten er kjent fra Skandinavia, det nordvestlige Russland, Sibir og Nord-Amerika. I Norge er den funnet i fjellet i Oppland, Sør-Trøndelag, Nordland og Finnmark.

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/l/lasionycta_staudingeri.html

## Eksterne lenker
*
Tom Brislin

**Tom Brislin** (født 1973 i New Jersey) er en keyboardist, pianist,  vokalist og plateprodusent fra USA som er mest kjent for sin tid som assosiert medlem av progressiv rock-gruppen Yes i 2001 og for sitt samarbeid med mange kjente artister. Han er heltidsmedlem av bandet Spiraling og av progressiv rock-bandet Reneissance. For tiden er han også en av redaktørene i magasinet Keyboard Magazine.

## Noen artister han har spilt live med
* You Were Spiraling (1993–2001)
* Glen Burtnik (1996)
* Meat Loaf (1998–2001)
* Yes (2001)
* Spiraling (2002–2008)
* Camel (2003)
* Marion Raven (2005)
* Debbie Harry (2007)
* Marshall Crenshaw (2009)
* The Syn (2009)
* Francis Dunnery (2009)
* Renaissance (2009)

## Diskografi
Med You Were Spiraling:
* 1994 *You Were Spiraling*
* 1997 *The Hello CD*
* 1999 *Delusions Of Grandeur*

Med Spiraling:
* 2002 *Transmitter*
* 2004 *Challenging Stage* (EP)
* 2004 *Spiraling Live in New York City*
* 2005 *Do You Hear What I Hear?* (singel)
* 2008 *Time Travel Made Easy*

Med Meat Loaf:
* 1999 *VH1: Storytellers* (CD, DVD og VHS)
* 1999 *Is Nothing Sacred* (singel)
* 2003 *Couldn't Have Said It Better*

Med Patti Rothberg:
* 2001 *Candelabra Cadabra*
* 2002 *Snow Is My Downfall* (EP)

Med Yes:
* 2002 *[[Symphonic Live]]* (DVD og VHS)
* 2002 *[[Magnification]]* (nyutgivelse)
* 2009 *[[Symphonic Live]]* (CD)

Med Camel:
* 2005 *Footage II* (DVD)

Med andre artister:
* 2000 Dan Thomas – *Dan Thomas* (EP)
* 2005 Tony Senatore – *Holyland*
* 2008 Joshua Van Ness – *DNA*
* 2009 The Syn – *Big Sky*
* 2009 Francis Dunnery and The New Progressives – *There's a Whole New World Out There*

## Referanser


## Eksterne lenker
* 
*
Smellefjellfly

**Smellefjellfly** (*Lasionycta proxima*) er en sommerfugl som tilhører familien nattfly (Noctuidae). Den er funnet nord til Nord-Trøndelag og er den vanligste arten i slekten *[[Lasionycta]]* i Norge.

## Utseende
Et middelsstort (vingespenn 30 – 34 mm), grått nattfly. Ulikt de andre norske *[[Lasionycta]]-*artene har den skarpe vingetegninger. Forvingen er grå med noe mørkere midtfelt, i dette midtfeltet er det tydelige, lysgrå nyre- og ringmerker. Bak ringmerket er det en smal, svart skråstrek (tappmerke). Mellomlinjene, som avgrenser midtfeltet, er skarpe og mørke. Bakvingen er lysgrå.

## Levevis
Tross det norske navnet er denne arten ikke spesielt knyttet til fjellet, selv om den kan forekomme ganske høyt over havet. Larvene lever på smeller (*Silene* spp.) og andre planter i nellikfamilien (Caryophyllaceae). De voksne sommerfuglene flyr i juli – august.

## Utbredelse
Den er utbredt over hele Europa, unntatt lengst i vest. I Norge er den funnet nord til Nord-Trøndelag, men på Vestlandet forekommer den bare i indre strøk.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/l/lasionycta_proxima.html
## Eksterne lenker
*
Ubuntu Netbook Edition

**Ubuntu Netbook Edition** (**Ubuntu Netbook Remix**) var en offisiell distribusjon av Ubuntu for netbooks som bruker Intel Atom-prosessoren. Løsningen er basert på en standard Ubuntu Desktop-distribusjon, men legger til en løsning med miniatyriserte faneark og et miljø for oppstart av applikasjoner som er spesielt tilpasset netbooks. Canonical, som er firmaet bak Ubuntu, samarbeider med Moblin (Mobile Linux Internet Project) for å optimalisere koden slik at den kan kjøre på enklere maskinvare og gi lengre batterilevetid. Ubuntu Netbook Remix har valgfrie ekstra dekodere for audio og video.

## Referanser


## Eksterne lenker
* 
* Canonical: Ubuntu Netbook Remix